Óvenju mörg verk íslenskra kvikmyndagerðarmanna eru í sýningum þessa dagana eða alls tíu talsins . Þarna má finna bíómyndir , heimildamyndir , leiknar þáttaraðir og heimildaþáttaraðir . Einnig er óvenjulegt að kvenkyns höfundar standa að baki flestum þessara verka . Stundin fjallar um baksvið þeirra atburða sem sjá má í kvikmynd Gríms Hákonarsonar , Héraðinu . „ Alls er útlit fyrir að fimm íslenskar bíómyndir verði í sýningum þetta haustið . Héraðið eftir Grím Hákonarson er nýkomin í sýningar , en væntanlegar eru Hvítur , hvítur dagur eftir Hlyn Pálmason , Hæ hó Agnes Joy eftir Silju Hauksdóttur , Bergmál eftir Rúnar Rúnarsson og Gullregn eftir Ragnar Bragason sem kemur rétt eftir áramót . Auk þess verður kvikmyndin End of Sentence eftir Elfar Aðalsteinsson sýnd á RIFF .